CELEX: 62021TN0509
Language: el
Date: 2021-08-18 00:00:00
Title: Υπόθεση T-509/21: Προσφυγή-αγωγή της 18ης Αυγούστου 2021 — IMG κατά Επιτροπής

25.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/43
            
         
      Προσφυγή-αγωγή της 18ης Αυγούστου 2021 — IMG κατά Επιτροπής
      (Υπόθεση T-509/21)
      (2021/C 431/51)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: International Management Group (IMG) (Βρυξέλλες, Βέλγιο) (εκπρόσωποι: L. Levi και J.-Y. de Cara, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα (στο εξής: προσφεύγουσα) ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή- αγωγή παραδεκτή και βάσιμη·
                  κατά συνέπεια
               
            
                  —
               
               
                  να ακυρώσει την απόφαση της Επιτροπής της 8ης Ιουνίου 2021 που ελήφθη σε εκτέλεση της αποφάσεως του Δικαστηρίου της 31ης Ιανουαρίου 2019 (υποθέσεις C-183/17 P και C-184/17 P), κατά την οποία η προσφεύγουσα δεν πληροί τις προϋποθέσεις που απαιτούνται για την εκτέλεση των κονδυλίων της Ένωσης βάσει των κανόνων έμμεσης διαχείρισης που ισχύουν για τους διεθνείς οργανισμούς στο πλαίσιο της ισχύουσας δημοσιονομικής νομοθεσίας της Ένωσης·
               
            
                  —
               
               
                  να υποχρεώσει την καθής-εναγομένη να της καταβάλει αποζημίωση για την αποκατάσταση της υλικής ζημίας και χρηματική ικανοποίηση λόγω ηθικής βλάβης·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα προβάλλει πέντε λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 266 ΣΛΕΕ. Η προσφεύγουσα προβάλλει συναφώς παραβίαση του δεδικασμένου της αποφάσεως του Δικαστηρίου της 31ης Ιανουαρίου 2019.
               
            
                  2.
               
               
                  Με τον δεύτερο λόγο προβάλλεται παραβίαση της αρχής της χρηστής διοικήσεως και του καθήκοντος επιμέλειας λόγω παραβάσεως του άρθρου 41 του Χάρτη Θεμελιωδών Δικαιωμάτων της Ευρωπαϊκής Ένωσης.
               
            
                  3.
               
               
                  Με τον τρίτο λόγο προβάλλεται παραβίαση της αρχής της ασφάλειας δικαίου.
               
            
                  4.
               
               
                  Με τον τέταρτο λόγο προβάλλεται ότι η απόφαση ενέχει, κατά την άποψη της προσφεύγουσας, νομικά σφάλματα και πρόδηλα σφάλματα εκτιμήσεως.
               
            
                  5.
               
               
                  Με τον πέμπτο λόγο προβάλλεται υπέρβαση της εύλογης προθεσμίας.